**Приложение № 2 към чл. 14, ал. 1, т. 2**

*към НАРЕДБА за изискванията към категоризираните места за настаняване и заведения за хранене и развлечения, за реда за определяне на категория, както и за условията и реда за регистриране на стаи за гости и апартаменти за гости*

**Места за настаняване клас „Б“ – семейни хотели, хостели, пансиони, почивни станции, къщи за гости, бунгала и къмпинги**

**ПАНСИОНИ**

**категория„ЕДНА ЗВЕЗДА“, „ДВЕ ЗВЕЗДИ“**

25. **"Пансион"** е сграда, в която настаняването обикновено е за по-продължителен период от време, обзаведена с най-необходимите мебелировка, съоръжения, съдове и прибори за ползване и самостоятелно обслужване.

**В общината се категоризират: пансиони - всички категории, съгласно чл. 123, ал. 3, т. 3 от Закона за туризма.**

Раздел ІІІ

**Изисквания към изграждане, обзавеждане, оборудване, обзавеждане и предлагани услуги в пансиони**

|  |  |  |
| --- | --- | --- |
| I. Общи изисквания за категории „една звезда“ и „две звезди“ | 1. | Спазване на санитарно-хигиенните изисквания. |
|   | 2. | Осигуряване на непрекъснат и свободен достъп на гостите до ползваните помещения. |
|   | 3. | Осигуряване на отопление при целогодишно използване. |
|   | 4. | Осигуряване на безопасността, сигурността и спокойствието на гостите, пребиваващи в обекта. |
|   | 5. | Всички уреди и съоръжения се поддържат в техническа изправност. |
|   | 6. | Сградата е с добре поддържана фасада. |
| II. Изисквания за обзавеждане за категории „една звезда“ и „две звезди“ | 1. | Грижливо поддържано и осветено входно пространство. |
|   | 2. | Рецепционен кът с информационно табло или друго технологично решение; план за разположението и номерацията на стаите\*; часовник\* и обща аптечка\*. |
|   | 3. | Санитарните възли – тоалетна и баня, са отделни помещения, като всяко от тях е разделено на клетки (тоалетни клетки и душови кабини) съобразно броя на леглата и има преддверие.Във всеки санитарен възел трябва да има: мивка; влагоустойчиво осветление; естествена или механична вентилация; поставка за сапун и тоалетни принадлежности; четка за почистване на тоалетната чиния; закачалки за кърпи и дрехи; огледало; брава с информатор на вратата и възможност за заключване на санитарния възел; душ; кутия (държател) с тоалетна хартия; съдове за пране; кош за отпадъци от негорим материал с капак (за категория „една звезда“ – санитарният възел да се ползва от не повече от 8 души, за категория „две звезди“ – да се ползва от не повече от 6 души). |
|   | 4. | Наличие на оборудвано кухненско помещение и кът за хранене или трапезария. |
|    | 5. | Кухненските помещения са оборудвани с мивка, с топла и студена вода; готварска печка с фурна\*; хладилник; кухненски шкафове за продукти, посуда и прибори и място за хранене или трапезария с капацитет, отговарящ на 2/3 от броя на леглата в пансиона. |
| III. Изисквания за обслужване за категории „една звезда“ и „две звезди“ | 1. | Основно се прилага принципът на самообслужване. |
|   | 2. | Ежедневно почистване на стаите, санитарните възли и общите помещения. |
|   | 3. | Предоставяне на информация, свързана с развлечения и услуги, които се предлагат в съответното населено място, за търговските обекти и за туристическите атракции\*. |
|   | 4. | Предоставяне на листовки за туристически обекти и атракции в населеното място и региона\*. |
| Изисквания за категория „една звезда“ | 1. | Стая – до 8 легла в стая, допускат се легла на два етажа. Леглата са с матрак (или пружина с дюшек); плътни пердета; пространство за багаж; маса със столове; огледало; закачалки – стоящи или стенни, съобразно броя на леглата; кош за отпадъчна хартия\*. |
|   | 2. | Санитарен възел: душ – стационарен или подвижен; мивка; чаша за вода; сапун; закачалки (поставки) за хавлиени кърпи. |
|   | 3. | Услуги: възможност за ползване на телефон. |
| Изисквания за категория „две звезди“ | 1. | Стая – до 5 легла в стая; леглата са с матрак; маса със столове; огледало; плътни пердета; гардероб със закачалки за дрехи (по 2 бр. на легло); закачалка за връхни дрехи\*; кош за отпадъчна хартия\*; хавлиена кърпа – по 1 бр. на легло; чаша за вода – по 1 бр. на легло. |
|   | 2. | Санитарен възел: душ – стационарен или подвижен; мивка; чаши за вода; сапун; закачалки (поставки) за хавлиени кърпи. |
|   | 3. | Услуги: |
|   |  | – всекидневна с телевизионна система с приемник;– възможност за ползване на телефон;– пране\*. |
| *Забележка.*Със символ „\*“ са отбелязани изискванията, за които се допускат предписания. |

Раздел VII

**Изисквания за професионална и езикова квалификация на персонала в семейни хотели, хостели, пансиони, почивни станции, бунгала и къмпинги**

|  |  |  |
| --- | --- | --- |
| № по ред | Длъжности и изисквания | Категория |
| три звезди | две звезди | една звезда |
| 1 | 2 | 3 | 4 | 5 |
| 1. | Управител |  |  |  |
| 1.1. | Образование | средно образование и 1 година стаж в туризма | средно образование | средно образование |
| 1.2. | Езикова квалификация | 1 чужд език |  |  |

*Забележка към приложение № 2*

Единици, включени в капацитета на места за настаняване

1. Стая: състои се от антре, помещение за нощуване и санитарен възел. Видове:

а) единична стая – стая с обзавеждане и оборудване, предназначено за ползване от едно лице;

б) двойна стая – стая с обзавеждане и оборудване, предназначено за ползване от две лица.

2. Обща спалня: помещение с обзавеждане и оборудване, предназначено за ползване от много лица.

**ЗАКОН ЗА ТУРИЗМА**

**Чл. 114.** Лицата, извършващи хотелиерство и/или ресторантьорство в туристически обекти по чл. 3, ал. 2, т. 1, 2 и 3, са длъжни да:

1. предоставят туристически услуги в категоризиран или регистриран туристически обект или в обект, на който е издадено временно удостоверение за открита процедура по категоризиране;

2. предоставят туристически услуги в туристически обект, който отговаря на изискванията за определената му категория съгласно наредбата по чл. 121, ал. 5;

3. поставят в близост до входа на туристическия обект табелата по чл. 132, ал. 1 и следната информация:

а) фирмата, седалището и адреса на управление на търговеца;

б) работното време на туристическия обект - за заведенията за хранене и развлечения;

в) имената на управителя на обекта с телефон за контакт.

**Чл. 115.** Лицата, извършващи хотелиерство, са длъжни да:

1. обявяват цените на нощувките и на другите предлагани от тях услуги чрез ценоразпис, поставен на видно за потребителите място в близост до рецепцията;

2. обявяват цените така, че те да бъдат лесно разбираеми, да са четливо изписани и да не въвеждат потребителите в заблуждение;

3. обявяват цените задължително в левове, а при необходимост и в друга валута, при спазване изискванията на чл. 3, ал. 4;

4. спазват българското законодателство, уреждащо престоя на туристи на територията на Република България.

**Чл. 115а.** Информацията по чл. 114, т. 3 и чл. 115, т. 1 - 3 се предоставя на български и на английски език.